Source: https://www.riigiteataja.ee/kohtulahendite_liigitus.html?jaotus=juur.206106663.206106668.206106860.206107687&kokkuvotted=false&jaotusedVaikimisiAvatud=
Timestamp: 2020-06-01 01:36:37+00:00
Document Index: 6038596

Matched Legal Cases: ['§ 140', '§ 139', 'Riigikohus ', 'Riigikohus ', 'Riigikohus ', 'Riigikohus ', '§ 39', '§ 141', 'Riigikohus ', 'Riigikohus ', '§ 141', '§ 140', '§ 140', 'Riigikohus ', 'Riigikohus ', 'Riigikohus ', 'Riigikohus ', 'Riigikohus ']

isikute grupi poolt
kõlbmatu vahendiga toimepandud röövimise kvalifitseerimine
ohu tajumine kannatanu poolt
organisaatori tegevuse kvalifitseerimine
piiritlemine avalikust vargusest (KrK § 140)
piiritlemine väljapressimisest
piiritlemine väljapressimisest vägivalla kasutamise tunnusel
röövimise kaastäideviimine konkretiseerimata tahtlusega
röövitava vara väärtus
salajase varguse (KrK § 139) ülekasvamine röövimiseks
tõkke kõrvaldamine
vägivald röövimise koosseisulise tunnusena
3-1-1-84-00 Riigikohus 04.10.2000
3-1-3-12-00 Riigikohus 29.08.2000
Vara hõivamiseks relva kasutamine, ähvardus kasutada tervisele ohtlikku vägivalda vara valdaja alaealise lapse suhtes ning tervisele ohtliku vägivalla kasutamine vara valdaja kallal on mitte avaliku varguse, vaid röövimise objektiivsed tunnused.
3-1-1-84-99 Riigikohus 21.09.1999
Jalgade ja rusikatega pähe ja keha piirkonda korduv löömine on kannatanu tervisele ohtlik vaatamata sellele, et põhjustati vaid ajuvapustus ja verevalumid, mis kuulus raskete või üliraskete kehavigastuste liiki, sest peas ja rindkeres on inimese elutähtsad ja ka kaitsmata organid (silmad). Seetõttu võib kirjeldatud tegevus olla röövimise tunnus.
3-1-1-111-98 Riigikohus 27.10.1998
Ringkonnakohus, tulles kuriteo kvalifikatsiooni osas teistsugustele järeldustele kui tegi seda esimese astme kohus, peab oma otsuses põhjendama, miks on linnakohtu järeldused ekslikud kohtualuste teo kvalifitseerimisel. Põhjenduste puudumine ringkonnakohtu otsuses on käsitatav kriminaalmenetluse seaduse olulise rikkumisena AKKS § 39 lg 3 p 7 järgi.
Elule ja tervisele ohtliku vägivallaga ähvardamine ühe kannatanu suhtes ning sellise astmega vägivalla reaalne kasutamine kannatanute suhtes vara hõivamise eesmärgil, toime panduna kaaskohtualuste poolt, moodustab röövimise KrK § 141 lg 2 psde 1 ja 3 järgi.
3-1-1-57-98 Riigikohus 21.04.1998
elule ohtlik vägivald
Noaga ähvardamine tähendab elule ohtliku vägivallaga ähvardamist, sest selline vägivald võib põhjustada kannatanu surma.
Kannatanu vastupanu mahasurumine teda noaga ähvardades võib moodustada röövimise.
Psüühiline vägivald ehk vägivallaga ähvardamine tähendab kannatanule võimaliku vägivalla teadvustamist sõnaliselt või nn. konkludentsete tegudega.
3-1-1-10-98 Riigikohus 13.01.1998
Röövimise sooritamisel kõlbmatu vahendiga kasutab süüdlane ära tekkivat psühholoogilist efekti, mis on aluseks toimepandu kvalifitseerimiseks põhikoosseisu, KrK § 141 lg 1 järgi, mitte aga enamohtliku liigina.
Relvaks on Relvaseaduse kohaselt seadeldis või ese, mis on ette nähtud elava või muu objekti kahjustamiseks.
Elule või tervisele ohtliku vägivallaga ähvardamine võib röövimise tunnuseks olla nii juhul, kui ähvardaja kavatseb oma nõudmise mittetäitmisel kannatanu suhtes kasutada sellist vägivalda kui ka siis, kui ähvardaja ei kavatsegi ähvardust ellu viia. Mõlemal juhul on nõutav, et kannatanu peab ähvardust reaalselt täideviidavaks.
Kuriteo kvalifitseerimine röövimisena on välistatud, kui süüdlasel on tahtlus ähvardada elule või tervisele mitteohtliku vägivallaga ja ta on valmis seda ähvardust ka ellu viima, kannatanu peab ähvardust ekslikult aga elule või tervisele ohtlikuks. Niisugusel juhul tuleb kuritegu kvalifitseerida KrK § 140 lgste 2 või 3 järgi.
Röövimise kvalifitseerimiseks peab olema tuvastatud süüdlase tahe kutsuda kannatanul esile reaalne kartus oma elu või tervise pärast.
Kuriteo kvalifitseerimine röövimisena on välistatud, kui süüdlasel on tahtlus ähvardada elule või tervisele mitteohtliku vägivallaga ja ta on valmis seda ähvardust ka ellu viima, kannatanu peab ähvardust ekslikult aga elule või tervisele ohtlikuks. Niisugusel juhul tuleb kuritegu kvalifitseerida KrK § 140 lg 2 või lg 3 järgi.
3-1-1-130-97 Riigikohus 23.12.1997
Röövimise tunnuseks olev tervisele ohtlik vägivald isiku kallal võib seisneda ka kerge kehavigastuse tahtlikus tekitamises ainuüksi rusikalöökidega näo- ja kaelapiirkonda.
3-1-1-98-96 Riigikohus 24.09.1996
Kannatanu suhtes tervisele ohtliku vägivalla kasutamine mitme isiku poolt ühtse tahtlusega, eelneval kokkuleppel ja eesmärgiga hõivata tema raha võib moodustada röövimise, mitte aga KrK §-s 113 sätestatud kuriteo.
3-1-1-76-96 Riigikohus 06.08.1996
kõlbmatu vahend röövimisel
Psüühiline vägivald võib röövimise tunnus olla vaatamata sellele, et ähvardus vahetult kasutada elule või tervisele ohtlikku vägivalda ei ole tegelikult realiseeritav. Röövimine võib esineda ka siis, kui süüdlane ähvardab vahetult kasutada elule või tervisele ohtlikku vägivalda selleks kõlbmatu vahendiga. Sel juhul on nõutav, et ähvardatav peab ohtu tema elule või tervisele vahetuks ja reaalseks, süüdlase tahtlus aga ongi suunatud rünnatavas niisuguse eksliku arusaamise tekitamisele. Kõlbmatu vahend on kõnesoleval juhul relvana kasutatav.
3-1-1-58-96 Riigikohus 21.05.1996
Isiku käitumine võib röövimise moodustada ka juhul, kui tal on taskus raha piisavalt ja ta nõuab kannatanult vaid tühist rahasummat.
3-1-3-6-96 Riigikohus 13.02.1996
Tegu võib röövimise moodustada ka siis, kui süüdlane ähvardab vahetult kasutada elule või tervisele ohtlikku vägivalda selleks kõlbmatu vahendiga. Sel juhul on nõutav, et ähvardatav peab ohtu tema elule või tervisele vahetuks ja reaalseks, süüdlase tahtlus aga ongi suunatud rünnatavas niisuguse eksliku arusaamise tekitamisele.